****

**XXIV. Fodor Mihály Színjátszó Tábor**

2016-ban új helyszínen kerül megrendezésre Táborunk. A Balaton déli partján Fonyód és Balatonfenyves között **Alsóbélatelepen** (Fonyód kertváros) **közvetlenül a vízparton,** szemben a Badacsonnyal helyezkedik el az új táborhely.

1. Időpontok

**A tábor időpontja**: augusztus 1. (hétfő) – augusztus 8. (hétfő).

**Indulás**: augusztus 1. (hétfő), 9-10 között, Budapest, Kelenföldi vasútállomás. A vonat Fonyód Alsóbélatelepre 11-12 között érkezik meg.

**Érkezés**: augusztus 8. (hétfő), 12-13 között, Budapest, Kelenföldi vasútállomáson. A vonat Fonyód Alsóbélatelepről 10-11-között indul.

1. **Tábori részvételi díj:**

A tábor részvételi díja **37 000 Ft/fő**. Amennyiben sikerül még a tábor költségeire támogatást, forrást szerezni, akkor arról értesítjük a jelentkezőket, és a részvételi díjat csökkentjük.

A részvételi díj **több részletben** is befizethető az egyesület számlájára.

**Számlaszám: 65500044-30057562-55000017**

**A közlemény rovatba kérjük beírni a táborozó nevét és születési dátumát.**

Három határidő van a befizetéssel kapcsolatosan. A jelentkezés után **10 000 Ft előleg** megfizetését kérjük a jelentkezés véglegesítéséhez.(A táborhely valamivel kevesebb táborozó befogadására alkalmas, mint a korábbi ezért kérjük, hogy minél előbb utalja el mindenki az előleget.) A részvételi díj első felét legkésőbb **április 30-ig (ez további 8 500 Ft)**, a második felét legkésőbb **július 15-ig (18 500 Ft)** kell elutalni.

Azon jelentkezők, akik esetleg meggondolják magukat április 30-ig a teljes befizetésüket, július 15-ig 15 000 Ft-tal kevesebbet kapnak vissza. Július 15. után sajnos nem áll módunkban a befizetett összeget visszaadni.

1. **Szülői nyilatkozat**

A **18. életévét** be nem töltött táborozók szüleit kérjük, hogy a csatolt szülői nyilatkozatot kitöltve és aláírva juttassák el kapcsolattartójukhoz, illetve hozza magával a táborozó, és helyben adja át a tábor vezetőségének. Komoly segítséget jelentene számunkra, ha ezen kívül e nyilatkozatot digitális változatban is eljuttatnák az **info@kb35inarcs.hu** vagy a **kb35inarcsiszinjatszo@gmail.com**e-mail címre. (Amennyiben lehetséges az aláírt nyilatkozat szkennelt változatát, vagy ha ez nem megoldható, a kitöltött dokumentumról készült képet.)

1. **A táborozó hozza magával…**

**Okmányok:**

A táborozó hozza magával a
személyi igazolványát,
lakcímkártyáját,
Taj-kártyáját,
utazási bérletét (ha van),
a szülői nyilatkozatot (ha korábban nem tudta eljuttatni a szervezőkhöz)

**Ágynemű**: Lepedő, paplan- és párnahuzat, vagy lepedő és hálózsák

1. **Egészségügyi tudnivalók**

Kérjük, a jelentkezési lapon töltse ki az egészségügyi tudnivalókat, melyek a táborozást érinthetik (pl.: a táborozó speciális étrendű, allergiás – ebben az esetben azt is, hogy mire –, asztmás, vagy más tartós betegsége van, gyógyszeres kezelés alatt áll, intenzív fizikai megterheléstől óvni kell, stb.).

1. **Jelentkezés**

Kérjük a **kb35inarcsiszinjatszo@gmail.com** e-mail címre küldött leveléhez csatolja a kitöltött jelentkezési lapot, valamint a szülői nyilatkozat digitális változatát.

1. **Szállás, étkezés**

A szállásköltségeket mosási-díjjal tudtuk csökkenteni. Ezért az ágyneműt (lepedőt, paplan- és párnahuzatot) a táborozónak kell magával hoznia. A táborhely ragaszkodik a lepedő használatához abban az esetben is, ha a táborozó nem paplanhuzatot, hanem hálózsákot hoz.

A tábor napi háromszori étkezést (reggeli, ebéd, vacsora) biztosít. A tábor konyháján a speciális étrendi igények kielégítésére is van lehetőség. A táborhelyen büfé is üzemel, mely a gyerekek igényeink megfelelően alakítja a kínálatát, valamint a közelben bolt is található.

1. **Programok**

A táborban a napi 2X3 órás próbákat szervezett szabadidős programok, balatoni fürdés (felnőtt felügyelettel), közös játékok, színházi, zenei programok, Ki-Mit-Tud egészítik ki. Utóbbihoz és az egész tábori munkához is hasznos, ha a táborozó nem rejti véka alá akár más területen megmutatkozó értékeit, ha hangszerét, tehetsége megmutatásához szükséges egyéb eszközeit magával hozza. A színház összművészet, így igyekszünk beépíteni a közös munkába minden fellelhető tudást és képességet.

Mindemellett természetesen jut idő a spontán ismerkedésre is.

1. **Augusztus 7. vasárnap, az előadások megtekintése, vendégek a táborban**

Augusztus 7-én, vasárnap körülbelül 2-3 órai kezdéssel megtekinthetők a táborban készült előadások. Ezek a bemutatók nyitottak, így a szülők, rokonok, barátok bátran növelhetik a nézők számát, annál is inkább, mivel ezek az előadások legtöbbször már csak ősszel láthatók még egy alkalommal, csúcsformájukat pedig többnyire a tábori bemutatón mutatják meg.

*A táborhely szabályai a vendégekre is vonatkoznak*, így kérjük a vendégeket, hogy a tábor területére alkoholos italt ne hozzanak be, valamint, hogy, akik dohányoznak, ezt szigorúan csak az arra kijelölt helyen tegyék. A vendégek számára szállást, étkezést nem tudunk biztosítani, a vendégek a takarodóig tartózkodhatnak a tábor területén.

 Ordasi Gábor

 táborvezető

**Szülői nyilatkozat táborozáshoz**

Alulírott, (gondviselő olvasható neve)

A gyermek neve:

 A gyermek születési dátuma:

A gyermek lakcíme:

A gyermek anyjának neve:

**Nyilatkozom arról, hogy a gyermeken nem észlelhetőek az alábbi tünetek:**

Láz

Torokfájás

Hányás

Hasmenés

Bőrkiütés

Sárgaság

Egyéb súlyosabb bőrelváltozás, bőrgennyedés

Váladékozó szembetegség, gennyes fül- és orrfolyás

a gyermek tetű- és rühmentes

**A nyilatkozatot kiállító törvényes**

**képviselő aláírása:**

**lakcíme:**

**telefonos elérhetősége:**

**e-mail címe:**

Dátum:…………………………………….

**12/1991. (V. 18.) NM rendelet**

Hatályos: 2012.03.30.

**"4. §** (1) A táborozásban csak az vehet részt, aki arra egészségileg alkalmas.

(2) A **gyermek törvényes képviselője a táborozást megelőző négy napon belül kiállított nyilatkozattal igazolja a táborozásban részt vevő gyermek megfelelő egészségi állapotát a táborozás megkezdése előtt**. A nyilatkozathoz szükséges nyomtatványt – a táborozáshoz szükséges egyéb iratokkal együtt – a táborozás szervezője adja át kitöltés céljából.

(2a)Az iratokat a táborozás szervezőjéhez – az általa megállapított határidőig – kell visszajuttatni. A nyilatkozatot legkésőbb a táborozás megkezdésekor a táborozás szervezőjének kell átadni. A nyilatkozatot a táborozás ideje alatt a tábor helyszínén kell tartani.

Jelentkezési lap

**Táborozó neve:**

Születési hely, idő:

Anyja neve:

Lakcím:

Taj szám:

**Elérhetőségek:**

Telefon:

E-mail cím:

Egyéb elérhetőség:

**Értesítendő személy: (16 év alattiaknak kötelező megadni)**

Név:

Telefon:

E-mail cím:

**Speciális igények:**

Allergia:

Gyógyszerérzékenység:

Speciális étkezés: (liszt-, tej- érzékenység, egyéb)

Tartós betegség:

Egyéb:

**Utazás**:

 **Az alábbi utazási kedvezménnyel, bérlettel rendelkezem** (a tábor ideje alatt)**:**

**Táborba 2016.08.01-én** (a megfelelő aláhúzandó)**:**

 egyéni csoporttal

 Táborban találkozunk Kelenföldi vasútállomáson találkozunk

**Hazaút 2016.08.08-án** (a megfelelő aláhúzandó)**:**

 egyéni csoporttal

 búcsúzkodás Táborban búcsúzkodás Kelenföldi vasútállomáson